62021TO0267_INF
Sklep Splošnega sodišča (osmi senat) z dne 9. novembra 2021 –Amort in drugi/Komisija
(Zadeva T‑267/21)
„Ničnostna tožba – Zdravila za uporabo v humani medicini – Pogojno dovoljenje za promet z zdravilom za uporabo v humani medicini ‚COVID-19 Vaccine Janssen – cepivo proti bolezni COVID-19 (Ad26.COV2-S [rekombinantno cepivo])‘ – Neobstoj pravnega interesa – Neobstoj neposrednega nanašanja – Neobstoj posamičnega nanašanja – Neregulativni akt – Nedopustnost“
1.
Ničnostna tožba – Pravni interes – Tožba, ki jo je vložila tožeča stranka, ki ni naslovnica izpodbijanega akta – Dopustnost – Zahteva – Akt, ki za tožečo stranko ustvarja zavezujoče pravne učinke – Sklep Komisije o pogojnem dovoljenju za promet s cepivom proti COVID-19 – Akt, ki ne spreminja pravnega položaja tožeče stranke – Neobstoj pravnega interesa
(člen 263, četrti odstavek, PDEU)
(Glej točke od 25 do 29, 34 in 35.)
2.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Neposredno nanašanje – Merila – Odločba Komisije o pogojnem dovoljenju za promet s cepivom proti COVID-19 – Neobstoj neposrednega nanašanja na tožečo stranko
(člen 263, četrti odstavek, PDEU)
(Glej točke od 37 do 39, 44, 45 in 48.)
3.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Odločba Komisije o pogojnem dovoljenju za promet s cepivom proti COVID-19 – Tožba, ki so jo vložili posamezniki, ki se sklicujejo na kršitev temeljnih pravic – Neobstoj posamičnega nanašanja
(člen 263, četrti odstavek, PDEU)
(Glej točke od 49 do 53.)
4.
Ničnostna tožba – Fizične ali pravne osebe – Pojem predpisa v smislu člena 263, četrti odstavek, PDEU – Vsi splošni akti razen zakonodajnih aktov – Odločba Komisije o pogojnem dovoljenju za promet s cepivom proti COVID-19 – Izključitev
(člen 263, četrti odstavek, PDEU)
(Glej točki 54 in 55.)
Predmet
Predlog na podlagi člena 263 PDEU za razglasitev ničnosti Izvedbenega sklepa Komisije C(2021) 1763 (final) z dne 11. marca 2021 o izdaji pogojnega dovoljenja za promet z zdravilom za uporabo v humani medicini „COVID-19 Vaccine Janssen – cepivo proti bolezni COVID-19 (Ad26.COV2-S [rekombinantno cepivo])“ v skladu z Uredbo (ES) št. 726/2004 Evropskega parlamenta in Sveta, kakor je bil spremenjen in dopolnjen.
Izrek
1.
Tožba se kot nedopustna zavrže.
2.
Postopek v zvezi s predlogi za intervencijo, ki so jih vložili TF, TG, TH, TI, TR in druge osebe, katerih imena so navedena v Prilogi II, se ustavi.
3.
H. Amort in drugim osebam, katerih imena so navedena v Prilogi I, se naloži plačilo stroškov.
4.
TF, TG, TH, TI, TR in druge osebe, katerih imena so navedena v Prilogi II, ter VH in druge osebe, katerih imena so navedena v Prilogi II, nosijo svoje stroške v zvezi s predlogi za intervencijo.